kajarwakaken piyambak nalika sampun medhar pangandikan wonten sangajenging para rawuh / para tamu. Kita ugi badhe wikan maraga medhar pangandikan ingkang makaten punika, kanthi cathetan manawi kita asring gegladhen lan marsudi, tartamtu mbetahaken tebaning pangertosan ingkang wiyar, sahengga pangandikan kita mboten badhe pedhot wonten ing tengah - tengah. Lan satunggal bab malih ingkang mboten kita tilaraken inggih punika tujuan medhar pangandikan sak jenis punika, nun inggih supados para pamyarsa kapilut murih saged nampi punapa ingkang sampun kita wedharaken dhateng para pamyarsa. 15. Ngawekani Pepalang Ing Salebeting Medhar Pangandikan Kangge piyantun ingkang nedheng gegladhen, kangge maraga medhar pangandikan wonten sangajenging para piyantun / para rawuh pancen kathah pepalangipun, pepalang punika mijil saking salebeting pribadinipun piyambak lan ingkang tuwuh saking para rawuh / para hadhirin. Salajengipun kados pundi caranipun nanggulangi pepalang punika ? Salajengipun ing ngandhap punika badhe kaandharaken bab penyakit utawi gangguan - gangguan salebeting kita medhar pangandikan. Raos aliting manah dhumateng para rawuh. Salah satunggaling pepalang / gangguan salebetipun kita medhar pangandikan ingkang tuwuh saking salebet ing pribadi kita piyambak inggih punika raos aliting manah dhumateng para rawuh. Raos ingkang makaten wau kedah kita bucal tebih - tebih lan kita kedah nanemaken raos ingkang pitados wonten ing salebeting pribadi kita piyambak. Manawi wonten salebeting manah kita rumaos risih utawi mindher manawi dipun gatosaken dening para rawuh, mila kita kedah mawas dhiri punapa ingkang saged nuwuhaken raos ingkang kirang prayogi wau. Padatan saderengipun majeng / minggah dhateng podium, raos punika kedah sampun wonten lan nyababaken kita badhe kecalan kapitadosan dhumateng pribadhi kita piyambak. Prayogi dipun rancang sapala pitakenan lan wangsulanipun piyambak. Upaminipun makaten, punapa ingkang nuwuhaken kita rumaos alit ing manah dhumateng para rawuh punapa ingkang nyababaken kirang anggadhahi raos siap siyaga saperlu ngaturaken isi (wosing pangandikan) ? Punapa rumaos kirang sae anggenipun maraga? Punapa rumaos pribadinipun langkung andhap katandhingaken kaliyan para rawuh ing babagan pangertosan? Wangsulanipun: Manawi rumaos kirang siyaga salebeting badhe medhar pangandikan mila tebih saderengipun kita kedah sampun siyaga ing gati, pados srana ingkang saget ngiyataken